Bruselj, 30.11.2004

KOM(2004) 770 končno

2003/0167 (COD)

SPOROČILO KOMISIJEEVROPSKEMU PARLAMENTU v skladu z drugim pododstavkom člena 251(2) Pogodbe ES o

skupnem stališču Sveta o sprejetju predloga za Uredbo Evropskega parlamenta in Sveta o spremembi Uredbe Sveta (EGS) št. 2913/92 o carinskem zakoniku Skupnosti

2003/0167 (COD)

SPOROČILO KOMISIJEEVROPSKEMU PARLAMENTU v skladu z drugim pododstavkom člena 251(2) Pogodbe ES o

skupnem stališču Sveta o sprejetju predloga za Uredbo Evropskega parlamenta in Sveta o spremembi Uredbe Sveta (EGS) št. 2913/92 o carinskem zakoniku Skupnosti

1. OZADJE

+++++ TABLE +++++

2. CILJ PREDLOGA KOMISIJE

Cilj predloga je zagotoviti pravni sistem in s tem možnost za hitro izvajanje pospešenega varnostnega nadzora za blago, ki prečka meje EU, vključno z zahtevami, povezanimi z ameriško pobudo za varnost kontejnerjev (US Container Security Initiative), ter istočasno ostati v koraku z načrti za e-kontrolo za prihodnost.

3. PRIPOMBE NA SKUPNO STALIŠČE IN SPREMEMBE EP

3.1 Splošno

Skupno stališče, o katerem je bil dosežen politični sporazum dne 18. maja 2004 sledi splošnim smernicam spremenjenega predloga Komisije. Spremembe so bile uvedene za večjo jasnost in prožnejšo ter primernejšo zakonodajo, ki bo ustrezala ciljem vzdrževati primerno ravnovesje med carinskimi kontrolami in podporo zakonitemu trgovanju.

3.2 Presoja predlaganih sprememb Evropskega parlamenta, prva obravnava:

V skupnem stališču se Svet ni strinjal z vsemi spremembami, ki jih je predlagal Evropski parlament, toda osemnajst od dvajsetih sprememb, ki jih je sprejel Parlament, je načeloma vključenih v to skupno stališče. To zadeva spremembe 1, 3, 4, 7, 11 do vključno 23. in 26.

Svet ni sprejel sprememb, s katerimi se Komisija ni strinjala;

- spremembe 2, 5, 6, 24 in 25, ki bi omejile nove ukrepe samo na uvoz in omejile vlogo carinskih uradov pri uporabi kontrole za obvladovanje tveganja, ki se navezuje na varnost in varovanje; te so bile zavrnjene, ker niso bile oblikovane v smislu spremenjene zakonodaje;

- sprememba 9, ker ni v skladu z izboljšano zakonodajo glede podpor zanesljivim gospodarskim subjektom, ki je zastopana v skupnem stališču; in

- spremembi 8 in 10, ki nista v skladu s terminologijo, ki se uporablja v drugih določbah carinskega zakonika.

3. 3 Nove določbe Sveta

Skupno stališče vključuje določene nadaljnje spremembe Sveta, ki bodo okrepile varnost in varovanje, vključno z zahtevo za predodhodne izvozne deklaracije (členi 182a – 182d), ki so v skladu z globalnim pristopom Skupnosti do varnosti in varovanja izvoza v vse države, ne samo tiste, ki so uvedle dodatne varnostne ukrepe za uvoz, kot so ZDA, in z nedavnimi listinami Svetovne carinske organizacije o odgovornostih strank v celotni mednarodni dobavni verigi.

Skupno stališče prav tako zagotavlja izboljšanje skupnih predpisov, ki veljajo v Skupnosti, kot so predhodne deklaracije o prispetju blaga (členi 36a – 36c), in vključuje jasno opredelitev vloge carinskih uradov (člen 4), ki je v skladu sklepno ugotovitvijo Sveta o vlogi carin v celostnem vodenju zunanjih meja.

Poleg tega stališče sedaj uvaja učinkovito ureditev za program, namenjen za pooblaščene gospodarske subjekte (člen 5a), s katerim bodo zanesljivi trgovci lahko uživali ugodnost olajšanega trgovanja in potrdila o varnosti, pobude, ki jo široko podpirajo tako države članice kot trgovci.

4 . SKLEP

Komisija polno podpira skupno stališče, ki vključuje in izpopolnjuje številne spremembe EP.